Berlingske Tidende, 1825-01-21
Washington, den 7de December. J Middags Kl. 12 har Præsidenten tilsendt Congressen det ved Aabningen af sammes Forsamlinger sædvanlige Budskab. Det er for langt og vidtløftigt til at kunne meddeles Ord for Ord. I den første Deel omtaler Præsidenten Nationens gunstige og i Omsang- og Lykke hurtig voxende Tilstand, saavel i det Hele, som i de enkelte Stater, hvoraf den bestaaer. Agerdyrkning, Handel, Manufacturer og Skibsfart blomstre, de nye anlagte Fæstninger ere snart fuldendte, og Sømagtens Forøgelse vil snart naae det ved Lovene de stemte Maal. Med Hensyn til de udvortes Forhold, da ere nogle Gienstande, hvorom der underhandledes, tilendebragte paa forønsker Maade; andre har man udsat, for under gunstigere Omstændigheder igjen at foretage dem, og atter andre afhandles endnu med de meest grundede Haab om, at de ville blive afgjorte til alle Parter, Tilfredshed. Det har været Regieringens uforanderlige Ønske, at vedligeholde de venskabeligste Forbindelser med alle Magter, og Særdeleshed at begrunde Handelen paa fuldkommen Reciprocitet, og at rydde alt af Veien, som kunde gjøre dette antagne Systenvaklende. - Den med Frankrig den 2den Juni 1822 afsluttede Handels= og Skibsfarts=Convention, som skulde blive i Kraft i 2 Aar, og derefter paa ubestemt Tid, saalænge den ikke fra een af Siderne blev opsagt 6 Maaneder forud, er ogsaa, da en saadan Opsigelse ikke har fundet Sted, forbleven i fuld Kraft, De Fordringer paa Privaterstatning for de vor Handel i de sidste Krige tilføiede Tab, som ved hiin Conventions Afslutning ikke vare blevne berigtigede, ere siden efter pligtmæssig paadrevne af den fuldbyrdende Magt, men endnu ikke tilendebragte og man haaber, at den nuværende Konge af Frankrig vil lade sig finde tilbøielig til Underhandlinger, hvori disse og andre begge Partier interesserende Gjenstande skulle overveies og afgjøres paa en tilfredsstillende Maade. - Med Storbrittanien bliver vor Handelsforbindelse paa samme Fod, som ved Slutningen af den sidste Forsamling. Vor Handel med de Vestindiske Colonier er endnu ikke ved nogen Tractat - saaledes som med de Europæiske Engelske Lande og med Ostindien, ved den paa 10 Aar sluttede Tractat af 20de October 1818 - eller iøvrigt paa nogen anden Maade indrettet til vor Tilfredshed: dog opgiver Regjeringen ikke Haaabet om, at dette dens Ønske, hvis Retfærdighed og billighed den Brittiske Regjering maa føle, vil opfyldes ifølge giensidige Grundregler. Man har ogsaa Haab om at de Amerikanske og Storbrittaniske Commissariers afvigende Ma ninger angaaende Grændsebestemmelserne imellem begge Lande ville kunne forenes i Løbet af dette Aar. Det er beklageligt, at der endnu ikke er taget nogen endelig Beslutnig imellem begge Regjeringer angaaende Ophævelsen af Slavehandelen. Den 12te Marts 1824 er der af Befuldmægtigede fra begge Sider sluttet en Convention men for Ratificationen af samme er der indløbet visse hindringer, som vel ikke ere vigtige nok til at kuldkaste et Værk af saadan Jnteresse for Menneskeheden, men som dog udfordre Paakiendelse af Congressen, hvem Underhandlingernes Actstykker til den Ende skulle forelægges. - Vor Handel med Sverrig er ved en Tractat indrette paa en fuldkommen giensidig Fod, og med Rusland, Nederlandene, Preussen, Hansestæderne, Hertugdømmet Oldenborg og Sardinien ved indre Forskrifter, saaledes som enhver enkelt Regjerings særdeles Fordeel førte det med sig. De store og overordentlige Forandringer, som ere foregaaede i Spanien og Portugal, have, uden at mindste Maade at skader vore venskabelige Forbindelser med disse Stater, dog forhindret Bilæggelsen af visse med dem omtvistede Punkter. En Beslutning af Senatet forlangte Oplysning om den Kirk ning, som en Anerkjendelse af de Syd=Amerikanske Regjeringer fra vor Side vil have paa vore Forhold med Spanien. De Skrifter, som indeholde denne Oplysning, ere meddeelte Regjeringen. - Den er ankommet en Charge diaffaires fra den uafhængige Regjering Brasilien. Dette Land, forhen en Portugisisk Colonialbesiddelse, en af selve Souverainen i Portugal erklæret for et afhængigt Rige men efter dennes Tilbagekomst til Europa har en ny Revolution indført en Keiserlig Regjering der, og i Spidsen for samme sat den at Kongen udnævnte Prinds=Regent. Det er at haabe, at Portugal selv ved venskabelige Underhandlinger snart vil ledes til at anerkjende denne Regjering. Med de øvrige Magter i Europa og paa de bar J bariske Kyster, saavelsom med alle nye Sydamerikanske Regjeringer staae vi i venskabelige Forhold. Vi have befuldmægtigede Ministre i Republikerne Columbia og Chilli, og have antaget Ministre af samme Rang fra Columbia, Guatimala, Buenos=Aires og Mejico. Med Columbia er der sluttet en Handelstractat, og kunne vor Ministers Sygdom i Buenos=Aires har forhindret at dette ikke ogsaa alle rede er skeet med denne Republik. J vor Tractat med Tunis er den truffet en fordeelagtig Forandring. Hr. Monroe klager derpaa over de neutrale Magters endnu stedse vaklende og ubestemte Rettigheder i Søkrige, hvorved den Amerikanske Handel altid - og navnlig ogsaa i de sidste Krige af alle Regjeringer uden Undtagelse har lidt saa betydelige Tab, der hidindtil alene ere erstattede af Spanien. Den øvrige Deel af Budskabet angaaer de Forenede Staters indvortes Anliggender. Jndtægterne i det sidste Aar overstige Udgifterne med omtrent 3 Mill. Dollars. Den offentlige Gjeld som i Aaret 1817 beløb sig til 123, 401,365 Dollars, er formindsket til 79 Mill., og 10 Mill. ere lagte hen som en synkende Fond, for at anvendes til dens fremtige Formindskelse. Angaaende Forbedringer ved Militairanstalterne og Fremgangen af Arbeiderne ved Fæstningerne i forskjellige Dele af Staterne, giver Præsidenten de meest tilfredsstillende Beretninger, saavelsom angaaende den forehavende Forbedring af Kanalerne og Landeveiene samt Brevposternes Befordring i alle Stater, tilligemed en lige Vei fra Washington til Ny-Orleans. Med nogle Jndianske Stammer ved Over Missisippi forefalder der endnu Fiendtligheder. Andre ere fredelige, og gjøre Fremgang i Cultur og i et sædeligs Livs Konster.